cyanic-selkie/wikianc huggingface dataset:
Վլադիմիր Հարությունով
Կենսագրություն
Վլադիմիր Հարությունովը ծնվել է 1946 թվականի հունիսի 6-ին, Մոսկվայում, մասնագիտությամբ ինժեներ-էլեկտրատեխնիկ Սերգեյ Հարությունովի և Ռուզաննա Հարությունովայի ընտանիքում ։ Հայրը եղել է մետալուրգիական գործարանների նախագծման պետական ինստիտուտի էլեկտրատեխնիկական բաժնի ղեկավարն, մայրը՝ «Էլեկտրահաղորդակ» համամիութենական նախագծային գիտահետազոտական ինստիտուտի ավագ գիտաշխատող։ 1964 թվականին Հարությունովն ավարտել է դպրոն ու ընդունվել է Մոսկվայի ֆիզիկատեխնիկական ինստիտուտի ռադիոտեխնիկական ֆակուլտետը։ 1967 թվականին տեղափոխվել է ՄՖՏԻ-ի քիմիական և մոլեկուլային ֆիզիկայի ֆակուլտետի պլազմայի ֆիզիկայի ամբիոն և պրակտիկա անցել Ի. Վ. Կուրչատովի անվան ատոմային էներգիայի ինստիտուտում՝ ռուս գիտնական, ԷՊՌ-ի հայտնագործող, ակադեմիկոս Ե. Կ. Զավոյսկու լաբորատորիայում։ 1968 թվականին Հարությունովը նախադիպլոմային պրակտիկան անցել է ՌԳԱ քիմիական ֆիզիկայի ինստիտուտում, իսկ 1970 թվականին ինստիտուտն ավարտելուց հետո դարձել այդ կառույցի աշխատակից։
Գիտական գործունեություն
Հարությունովը հետագա գիտական գործունեությունը շարունակել է ՌԳԱ ՔՖԻ կինետիկայի և կատալիզի բաժնում, նախ ակադեմիկոս Վ. Կոնդրատևի ղեկավարած լաբորատորիայում, այնուհետև՝ Նոբելյան մրցանակի դափնեկիր, ակադեմիկոս Ն. Սեմյոնովի լաբորատորիայում։ Այդ տարիներին Հարությունովը մասնակցել է գազաֆազ կինետիկայում նոր ուղղության մշակման՝ իմպուլսային ֆոտոլիզի և կինետիկական ռեզոնանսա լյուորեսցենտային սպեկտրասկոպիայի եղանակների կիրառմամբ բարդ ու նաև շղթայական ճյուղավորված պրոցեսների ուսումնասիրման գործընթացին։ Այդ աշխատանքների իրականացման շնորհիվ առաջին անգամ որոշվեցին մեծ թվով տարրական ռադիկալային ռեակցիաների արագության հաստատուններ, որոնց մեծ մասը ընդգրկվել են համաշխարհային կինետիկական, այդ թվում նաև NIST-ի տվյալների բազայում։ Բացահայտվել են մի շարք բարդ ռադիկալային ռեակցիաների, մասնավորապես ֆոսֆորի, ֆոսֆինի և ջրածնի նոսրացված բոցերի առաջացման մեխանիզմների առանձնահատկությունները, մշակվել է թթվածնի ատոմների և օլեֆինների ոչ ադիաբատ փոխազդեցության մեխանիզմը։
1993 թվականին Հարությունովը ստացել է քիմիական գիտությունների դոկտորի գիտական աստիճան։ Ն. Սեմյոնովի մահից հետո Հարությունովը տեղափոխվել է գիտնական, ակադեմիկոս Ա. Նալբանդյանի հիմնած ածխաջրածինների օքսիդացման լաբորատորիա, որտեղ իրականացրել է գազային ֆազում ծծմբի միացությունների և ածխաջրածնի փոխազդեցության և C-S-H-O համակարգում գազաֆազ պրոցեսների կինետիկական մոդելավորման ուսումնասիրությունների մեծածավալ համալիր։ Այդ հետազոտությունների գործնական արդյունքը եղավ գունավոր մետալուրգիայում թափոնային ծծմբային գազերը բնական գազով վերականգնելու տեխնոլոգիայի կատարելագործումը Նորիլսկի մետալուրգիական կոմբինատում։
Բացի ՌԳԱ ՔՖԻ ածխաջրածինների օքսիդացման լաբորատորիայից, Հարությունովը ղեկավարում է նաև քիմիական ֆիզիկայի պրոբլեմների ինստիտուտի (ՌԳԱ ՔՖՊԻ) գազաքիմիական պրոցեսների տեխնոլոգիաների միավորված լաբորատորիան Չեռնոգոլովկայում։ Նրա հետազոտությունների հիմնական ուղղությունը թեթև ալկանների ոչ լրիվ օքսիդացման պրոցեսների կինետիկան է և այդ ռեակցիաների հիման վրա նոր տեխնոլոգիական պրոցեսների հիմունքների մշակումը, այդ թվում՝ օլեֆինների, ալիֆատիկ սպիրտների, ալդեհիդների և այլ օքսիգենատների ստացումը։ Այդ աշխատանքների ընթացքում հայտնաբերվել և հետազոտվել են օքսիդացման ստացիոնար ճյուղավորված շղթայական ռեժիմները, սառը բոցային ռեժիմները և մեթանի օքսիդացման դեպքում բացասական ջերմաստիճանային գործակցի տիրույթի առկայությունը։ Բացահայտվել և ուսումնասիրվել է թթվածնով մեթանի օքսիդացման ճյուղավորված-շղթայական պրոցեսի արգելակման երևույթը, հաստատվել են բարձր ճնշման պայմաններում մեթանի փոխարկման պրոցեսներում կատալիզատորների ցածր արդյունավետության պատճառները, ուսումնասիրվել է ածխաջրածինների փոխարկման պրոցեսների վրա ակտիվ կենտրոնների առաջացման արագության ազդեցությունը, և տեսականորեն հաստատվել է C2 ածխաջրածինների սահմանային ելքերի առկայությունը մեթանի օքսիդային կոնդենսացման դեպքում  ։
Մանկավարժական գործունեություն
Հարությունովը վարում է նաև մանկավարժական ակտիվ գործունեություն։ 2001-2004 թվականներին եղել է Մենդելեևի անվան Ռուսաստանի քիմիկատեխնոլոգիական համալսարանի «Կայուն զարգացման պրոբլեմներ» ամբիոնի պրոֆեսոր, 2004 թվականից Ի. Գուբկինի անվան Ռուսաստանի նավթի և գազի պետական համալսարանի «Գազաքիմիա» ամբիոնի պրոֆեսոր է և դասախոսություններ է կարդում Մոսկվայի պետական համալսարանի ֆիզիկաքիմիական ճարտարագիտության ֆակուլտետում։ Դասախոսություններ է կարդացել Ռիո դե Ժանեյրոյի Դաշնային համալսարանում։
Հարությունովի ղեկավարությամբ պաշտպանվել է բազմաթիվ թեկնածուական ատենախոսություններ։ Տպագրված աշխատությունների ընդհանուր թիվն անցնում է 400-ը, որոնցից թվում են մենագրություններ, ներառյալ արտասահմանում տպագրվածները, և արտոնագրեր։ Գազաֆազ պրոցեսների և գազաքիմիայի կինետիկայի ոլորտում կատարվող հետազոտություններին զուգընթաց Հարությունովի շատ աշխատանքներ նվիրված են գիտական գործունեության սոցիոլոգիական հիմունքներին, էներգետիկային և էկոլոգիական խնդիրներին ։
Անդամակցություն
ՀՀ ԳԱԱ արտասահմանյան անդամ։
Սերվոմոտոր
Սերվոմոտոր (լատ․ servus — ստրուկ, ծառա և motor — շարժման մեջ դնող), սերվաշարժիչ, ավտոմատ կարգավորման համակարգի գործադիր մեխանիզմի ուժային տարր, որն օժանդակ աղբյուրի էներգիան փոխակերպում է կարգավորող օրգանի տեղափոխման (վերադասավորման) մեխանիկական էներգիայի՝ կառավարման ազդանշանին համապատասխան։ Անկախ ռեժիմից սերվոմոտորի հզորությունը պետք է բավարարի տրված արագությամբ կարգավորող օրգանի վերադասավորմանը, ընդ որում սերվոմոտորի ելքում գծային կամ անկյունային տեղաշարժը պետք է համաձայնեցված լինի կարգավորող օրգանի համապատասխան տեղափոխման հետ։ Տարբերում են անընդհատ (շրջադարձային և ոչ շրջադարձային) և ընդհատ (քայլային շարժիչով) գործողության սերվոմոտորներ։
Սաքո Սարգսյան
Սաքո Հովհաննեսի Սարգսյան, հայ խորհրդային գրող, գրականագետ, բանաստեղծ, արձակագիր։ Բանասիրական գիտությունների թեկնածու։ ԽՍՀՄ գրողների միության անդամ 1938 թվականից։ ԽՄԿԿ անդամ 1947 թվականից։
Սերվոմոտոր
Կատեգորիա:Շարժիչներ Կատեգորիա:Ավտոմատացում
Սաքո Սարգսյան
Կենսագրություն
Սաքո Սարգսյանը ծնվել է 1916 թվականի մայիսի 5-ին Երևանում։ 1939 թվականին ավարտել է Երևանի Խաչատուր Աբովյանի անվան հայկական մանկավարժական ինստիտուտի լեզվագրական ֆակուլտետը, ապա ուսանել նույն ինստիտուտի ասպիրանտուրայում (նրա ղեկավարն էր ՀԽՍՀ ԳԱ ակադեմիկոս Արսեն Տերտերյանը)։ Քսան տարի աշխատել է Լենինականի Միքայել Նալբանդյանի անվան մանկավարժական ինստիտուտում (1945-1962 թթ․, լեզվագրական ֆակուլտետի դեկան, հայ գրականության պատմության ամբիոնի վարիչ (պրոֆեսորի պաշտոնակատար), այնուհետև՝ Երևանում, ՀԽՍՀ ԳԱ ազգագրության և հնագիտության ինստիտուտում, որտեղ զբաղվել է հայկական բանահյուսության ուսումնասիրությամբ։ 1933 թվականից աշխատել է լրագրության բնագավառում գրականության և մշակույթի բաժնի վարիչ է եղել «Ավանգարդ», «Բանվորական Երևան», «Սովետական Հայաստան» թերթերի խմբագրություններում։ 1949 թվականին «Մովսես Արազին և սովետահայ արձակը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան ։
Ստեղծագործական ուղի
Սարգսյանի մանկական բանաստեղծությունների առաջին ժողովածուն է «Մանուկն ու կակաչը» (1938 թ․), որին հաջորդել են «Նվերը» (1939 թ․), «Գետակի երգը» (1939 թ․) ժողովածուները և «Քուռկիկ Ջալալի» (1964 թ․) չափածո մշակումը՝ հայկական էպոսից։ Գրել է նաև մի շարք արձակ գործեր։ Հեղինակ է գրականագիտական բնույթի ուսումնասիրությունների («Մ․ Արազու ստեղծագործությունը», 1954 թ․, «Երգիծանքը հայ ժողովրդական հեքիաթներում և առակներում», 1975 թ․) և Էսսեների («Պետրոս Դուրյան», 1959 թ․, «Սուրեն Սպանդարյան», 1964 թ․ (երկուսն էլ ըստ Սարգսյանի համանուն կինոսցենարների, էկրանավորվել են, «Հայֆիլմ», 1968 թ․ և 1971 թ․), «Նար-Դոս», 1973 թ․, «Ալիշան» (պատկերներ կյանքից), 1978 թ․։ Սարգսյանի բնագրագիտական մշակումով է լույս տեսել Գարեգին Սրվանձտյանցի երկերի ժողովածուի առաջին հատորը (1970 թ․)։
Ծանոթագրություններ
Կատեգորիա:Հայ տղամարդ գրողներ Կատեգորիա:Հայ գրականագետներ Կատեգորիա:Հայ բանաստեղծներ Կատեգորիա:Հայ արձակագիրներ Կատեգորիա:Բանասիրական գիտությունների թեկնածուներ Կատեգորիա:ԽՍՀՄ գրողների միության անդամներ
Նատախտարի (Մծխեթի շրջան)
Նատախտարի (ნატახტარი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 510 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1234 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Ինստալյացիա (արվեստ)
Ինստալյացիա  (անգլ. installation — տեղադրում, մոնտաժ) - ժամանակակից արվեստի տեսակ, տարածական արվեստի ճյուղ։ Հեղինակը, օրինակ, կարող է համադրել զուգարանակոնքը, ականջակալները ու կանացի հագուստը ու յուրովի մեկնաբանել այդ ամենը։ Ինստալիացիաների չափը, ոճը կամ գինը ոչինչ չի սահմանափակում։
Ինստալյացիայի հիմնադիրներն են Մարսել Դուշանն ու սյուրռեալիստներըː
Ինստալյացիայի վարպետներ
Կատեգորիա:Կոնցեպտուալ արվեստ Կատեգորիա:Ժամանակակից արվեստ
Newmag հրատարակչություն
Newmag (Նյումեգ), հայկական հրատարակչական ընկերություն, որը ընթերցողին է ներկայացնում հիմնականում հայկական և համաշխարհային բեսթսելլերներ։ Ընկերության հիմնադիր ղեկավարը լրագրող Արտակ Ալեքսանյանն է ։
Պատմություն
Newmag ընկերությունը ստեղծվել է Երևանում, 2007 թվականին ։ Մոտ 10 տարի ընկերությունը տպագրել է համանուն ամսագիրը։ 2012 թվականին ամսագրին զուգահեռ գործարկվել է հասարակական–քաղաքական, գիտահանրամատչելի և մշակութային ինքնատիպ հոդվածների առցանց հարթակ հանդիսացող newmag.am կայքը։
2018 թվականի մարտին ընկերությունը դադարեցրել է ամսագրի հրատարակումը և սկսել զբաղվել գրահրատարակչական գործունեությամբ ։ Ընկերությունը ընթերցողին է ներկայացնում հայ հեղինակների գրքեր և համաշխարհային բեսթսելլերներ։
Միջոցառումներ և մրցանակ
2021 թվականին Newmag ընկերությունը իրականացրել է գրքի մեծ փառատոն՝ «Newmag Summer Fest», որին մասնակցել է մոտ 3000 մարդ ։ Հետագայում որոշվել է փառատոնը դարձնել ամենամյա՝ տարին երկու անգամ՝ ամառային և ձմեռային  ։
2021 թվականին հիմնադրվել է նաև «Newmag Reader’s Prize» մրցանակը, որն ամեն տարի շնորհվում է մեկ ընթերցողի՝ գիրքը լավագույն ձևով ներկայացնելու համար։ Հաղթողին որպես մրցանակ տրվում է մինչև այդ տարվա վերջ Newmag-ի բոլոր նոր հրատարակվող գրքերը ։
Արտաքին հղումներ
Կատեգորիա:Հրատարակչություններ Կատեգորիա:Հայաստանի հրատարակչություններ
Ջիլալի Աբդի
Ջիլալի Աբդի, ալժիրցի ֆուտբոլիստ, որը խաղացել է «Ուսմ Բել Աբես» ակումբում և Ալժիրի ֆուտբոլի ազգային հավաքականում ։
Կենսագրություն
1967-1969 թվականներին Ջիլալի Աբիդը վեց հանդիպում է անցկացրել Ալժիրի ազգային հավաքականի կազմում և դարձել մեկ գոլի հեղինակ։ Ազգային հավաքականի կազմում իր առաջին խաղն անցկացրել է 1967 թվականի ապրիլի 9-ին, Բուրկինա Ֆասոյի ֆուտբոլի ազգային հավաքականի դեմ (3:1 հաղթանակ)։ 1968 թվականին նա ազգային հավաքականի հետ մասնակցել է Աֆրիկայի ազգերի գավաթին, որտեղ Ալժիրը միայն մեկ հաղթանակ է տարել Ուգանդայի ֆուտբոլի ազգային հավաքականի նկատմամբ և երրորդ տեղով դուրս մնացել խմբից ։ Իր վերջին հանդիպումն անցկացրել է 1969 թվականի մարտի 23-ին, Մարոկկոյի դեմ (պարտվել է 1:0 հաշվով) ։
Ակումբային մակարդակում նա իր ողջ կարիերան անցկացրել է «Ուսմ Բել Աբես» ակումբում, որտեղ նա խաղացել է 14 մրցաշրջան։ 1990-1992 թվականներին նա եղել է այդ ակումբի գլխավոր մարզիչ։ 1991 Ալժիրի գավաթի խաղում նրա թիմը դարձել է հաղթող։
Ջիլալի Աբդին մահացել է 2022 թվականի փետրվարի 2-ին 78 տարեկան հասակում ։
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Ալժիրցի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ալժիրի հավաքականի ֆուտբոլիստներ
Անդրեյ Պարուբի
Անդրեյ Վլադիմիրովիչ Պարուբի (Андрій Володимирович Парубій, ), ուկրաինացի պետական և քաղաքական գործիչ։ Ուկրաինայի Գերագույն ռադայի նախագահ 2016 թվականի ապրիլի 14-ից մինչև 2019 թվականի օգոստոսի 29-ը։ Ուկրաինայի ազգային անվտանգության և պաշտպանության խորհրդի քարտուղար (փետրվարի 27-ից մինչև 2014 թվականի օգոստոսի 7-ը)։ Ուկրաինայի Գերագույն ռադայի նախագահի առաջին տեղակալ (2014 թվականի դեկտեմբերի 4-ից մինչև 2016 թվականի ապրիլի 14-ը)։ Ուկրաինայի ժողովրդական պատգամավոր (2007 թվականի դեկտեմբերի 25-ից)։
Եվրամայդանի պարետ, Մայդանի ինքնապաշտպանության ղեկավարը 2013 թվականի նոյեմբերից մինչև 2014 թվականի փետրվար ։
Կենսագրություն
Ծնվել է 1971 թվականի հունվարի 31-ին Լվովի մարզի Չերվոնոգրադ քաղաքում ։
Դպրոցն ավարտելուց հետո ընդունվել Է Լվովի համալսարանի պատմության ֆակուլտետ։ Աշխատանքային գործունեությունը սկսել է 1987 թվականին՝ որպես լաբորանտ ՀԽՍՀ ԳԱ հասարակական գիտությունների ինստիտուտի ճարտարապետա-հնագիտական արշավախմբում։ Մինչև 1991 թվականը հնագիտական արշավներում լաբորանտ, ավագ լաբորանտ ։
1988 թվականին գլխավորել է «Սպադշչինա» հայրենասիրական երիտասարդական կազմակերպությունը, որի մասնակիցները զբաղվում էին Ուկրաինական ապստամբական բանակի զինվորների գերեզմանների վերականգնմամբ, հավաքում էին դեռ ողջ մնացած ապստամբների հիշողությունները, կազմակերպում ճամբարներ, պահպանում հակախորհրդային հանրահավաքներ Լվովում ։ 1989 թվականի մարտին ձերբակալվել էր չարտոնված հանրահավաք կազմակերպելու համար ։
1990 թվականից եղել է Լվովի մարզային խորհրդի պատգամավոր, երիտասարդության և սպորտի հարցերի մշտական պատգամավորական հանձնաժողովի քարտուղար։ Ընտրություններից մեկ օր առաջ ձերբակալվել է երկու զինակիցների հետ թռուցիկներ և քարոզչություն չթույլատրելու, պատգամավոր ընտրվելու մասին իմացել է ոստիկանության շրջանային բաժնի խցում, որտեղից համաձայնել է հեռանալ միայն ընկերների ազատ արձակումից հետո ։
1991 թվականին Օլեգ Տյագնիբոկի հետ միասին եղել է Ուկրաինայի սոցիալ-ազգային կուսակցության հիմնադիրներից մեկը, որը 2004 թվականին վերանվանվել է «Ազատություն» համաուկրաինական միավորման ։
1994-1998 թվականներին եղել է Լվովի քաղխորհրդի պատգամավոր, պատգամավորական խմբի ղեկավար։
1996 թվականից եղել է Ուկրաինայի Զինված ուժերի և ռազմածովային նավատորմի աջակցության «Ուկրաինայի պատրիոտ» ընկերության ղեկավար, որը հանդիսանում էր Ուկրաինայի սոցիալ-ազգային կուսակցության երիտասարդական բաժինը ,1999 թվականից՝ Ուկրաինայի սոցիալ-ազգային կուսակցության «Օրիենտիրի» քաղաքական ամսագրի խմբագիր, որի համար հոդվածներ է գրել ։
2001 թվականին ավարտել է Լվովի պոլիտեխնիկի ազգային համալսարանի քաղաքագիտության և սոցիոլոգիայի ամբիոնի ասպիրանտուրան ։
2002 թվականի ապրիլից մինչև 2006 թվականի ապրիլը եղել է պատգամավոր, 2002 թվականի հունիսից՝ Լվովի մարզխորհրդի ղեկավարի տեղակալ ։
Օպոլոնսկոե (գյուղ, Բախմաչի շրջան)
Օպոլոնսկոե (Ополонське), գյուղ Ուկրաինայի Չեռնիգովի մարզի Բախմաչի շրջանում։
Անդրեյ Պարուբի
Կենսագրություն
Նարնջագույն հեղափոխության ակտիվ մասնակից է։ 2004 թվականի նոյեմբեր-դեկտեմբեր իրադարձությունների ժամանակ եղել է Կիևում Ուկրաինական տան պարետ ։ Պարգևատրվել է «Նարնջագույն հեղափոխության ականավոր մասնակցի» հուշամեդալով։
Օպոլոնսկոե (գյուղ, Բախմաչի շրջան)
2006 թվականի տվյալներով Օպոլոնսկոե գյուղում բնակվում էր 33 մարդ։ Բնակչության խտությունը կազմում էր 76,74 մարդ/կմ²։
Անդրեյ Պարուբի
Կենսագրություն
2005 թվականի հունվարին Ազատության կազմից դուրս է եկել քաղխորհրդի վեց անդամների հետ կուսակցության զարգացման տարբեր հայացքների պատճառով ։ 2005 թվականից «Ուկրաինացիներ, ժողովրդական միություն» կուսակցության ղեկավարն է, որը վերակազմավորվել է «Ուկրաինական տուն» քաղաքացիական միավորման։
2006 թվականի ապրիլից մինչև 2007 թվականի դեկտեմբեր եղել է Լվովի մարզխորհրդի պատգամավոր «Մեր Ուկրաինան» դաշինքից։
Օպոլոնսկոե (գյուղ, Բախմաչի շրջան)
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր
Անդրեյ Պարուբի
Կենսագրություն
2007 թվականի դեկտեմբերի 25-ից մինչև 2012 թվականի դեկտեմբերի 12-ը եղել է Ուկրաինայի VI գումարման Ժողովրդական պատգամավոր Մեր Ուկրաինան՝ Ժողովրդական ինքնապաշտպանություն դաշինքից թիվ 80-ի ներքո ։ Գերագույն ռադայի արտաքին հարաբերությունների կոմիտեի արտաքին հարաբերությունների վերահսկողության հարցերով ենթակոմիտեի ղեկավար։ Վյաչեսլավ Կիրիլենկոյի Հանուն Ուկրաինայի պատգամավորական խմբի անդամ։ Եղել է «Մեր Ուկրաինան» կուսակցության քաղխորհրդի անդամ (առաջնորդ՝ Վիկտոր Յուշչենկո)։
2010 թվականի ապրիլի 28-ին Կիևի դատախազությունը քրեական գործ է հարուցել Ուկրաինայի Քրեական օրենսգրքի 296-րդ հոդվածի 2-րդ մասի հատկանիշներով՝ Ուկրաինայի Գերագույն ռադայի նախագահի և ժողովրդական պատգամավորների վրա ապօրինի ազդեցության փաստով՝ իրենց ծառայողական պարտականությունների կատարմանը խոչընդոտելու նպատակով, որը կատարվել է անձի կողմից իր պաշտոնեական դիրքն օգտագործելով, մի խումբ անձանց կողմից նախնական համաձայնությամբ (Ուկրաինայի Քրեական օրենսգրքի 344-րդ հոդվածի 2-րդ մաս, 28-րդ հոդվածի 2-րդ մաս), 2010 թվականի ապրիլի 27-ին Ուկրաինայի Գերագույն ռադայի նստաշրջանի դահլիճում Ուկրաինայի Գերագույն ռադայի լիագումար նիստի ժամանակ Ուկրաինայի առանձին ժողովրդական պատգամավորների խմբի կողմից իրականացված գործողությունը Ղրիմում Ռուսաստանի Սևծովյան նավատորմի գտնվելու ժամկետի երկարաձգման մասին համաձայնագրի վավերացման ժամանակ։ 2010 թվականի մայիսի 14-ին Կիևի դատախազությունը քրեական գործ էր հարուցել Մեր Ուկրաինա՝ Ժողովրդական ինքնապաշտպանություն  խմբակցության ժողովրդական պատգամավորներ Յուրի Գրիմչակի և Անդրեյ Պարուբիայի դեմ Գերագույն ռադայի նախագահի և ժողովրդական պատգամավորների վրա ապօրինի ազդեցության փաստով ։
2011 թվականի դեկտեմբերին մասնակցել է Մոսկվայի Բոլոտնայա հրապարակի բողոքի ակցիային ։
2012 թվականի փետրվարի 3-ին դիմում էր գրել «Մեր Ուկրաինան» կուսակցությունից դուրս գալու մասին, պատճառը նախագահ Յանուկովիչի դեմ պայքարում ընդդիմության միավորման անհրաժեշտության մասին Յուշչենկոյի հետ անարդյունք բանավեճերն էին ։  2012 թվականի հունիսի 6-ին անդամակցել է Արսենի Յացենյուկի Փոփոխությունների ճակատ  կուսակցությանը։
2012 թվականի դեկտեմբերի 12-ից Ուկրաինայի VII գումարման ժողովրդական պատգամավոր Է «Բատկիվշչինա» համաուկրաինական միավորում կուսակցությունից՝ № 21-ի ներքո ։ Գերագույն ռադայի գիտության և կրթության հարցերով կոմիտեի միջազգային գիտական և կրթական տարածքին Ուկրաինայի ինտեգրման օրենսդրական ապահովման հարցերով ենթակոմիտեի ղեկավարը։
Եվրամայդան
2013 թվականի նոյեմբերից մինչև 2014 թվականի փետրվարը համակարգել է Եվրամայդանի (քաղաք Կիև, Անկախության հրապարակ) ամենօրյա գործունեությունը, հանդես է եկել որպես նրա վրանային ճամբարի փաստացի պարետ և Մայդանի ինքնապաշտպանության ջոկատների ղեկավար ։
Անդրեյ Շևչենկոն փետրվարի 20-ին հեռախոսով կապվել է Անդրեյ Պարուբի հետ, որ ինչ-որ մեկը կրակում է ցուցարարների վրա։ Պարուբին պատասխանել է, որ իր խումբը ստուգել Է Կիևի կոնսերվատորիայի շենքը և այնտեղ ոչ մեկին չի հայտնաբերել։ Ավելի ուշ քաղաքական գործիչը ենթադրություն է հայտնել, որ կրակոցները վարել են դիպուկահարները, որոնք ժամանել և վերահսկվում են ՌԴ-ի կողմից ։
Ուկրաինայի ԱԱՊԽ քարտուղար
2014 թվականի փետրվարի 27-ին Անդրեյ Պարուբին նշանակվել է Ուկրաինայի ազգային անվտանգության և պաշտպանության խորհրդի քարտուղարի պաշտոնում ։ Եղել է Ուկրաինայի ազգային գվարդիայի ստեղծման նախաձեռնողներից մեկը, որի կազմում ընդգրկվել են Մայդանի ինքնապաշտպանության ջոկատները և Աջ սեկտորը։
2014 թվականի մարտին Ռուսաստանի քաղաքացիների համար մուտքի արտոնագիր սահմանելու նախաձեռնությամբ էր հանդես եկել, իսկ այնուհետև առաջարկել էր երկրից դուրս գալու մասին անձնագրերում դրոշմակնիք դնել՝ օգտագործելով ԽՍՀՄ փորձը՝ պարզաբանելով. «Նրանք, ովքեր աշխատում են Ռուսաստանում, միևնույն է, չեն լինի մեր դաշնակիցները, ուստի մենք թքած ունենք նրանց շահերի վրա» ։ Ռուսաստանի նախագահ Վլադիմիր Պուտինը, իմանալով Պարուբի այդ նախաձեռնության մասին, կտրականապես արգելել է պատասխան միջոցներ սահմանել։ Ուկրաինայի հետ վիզային ռեժիմի սահմանման դեպքում կտուժեն անմեղ միլիոնավոր ուկրաինացիներ, որոնք առանց այդ էլ հարուստ չեն ապրում, և, աշխատելով Ռուսաստանում, ոչ մեծ գումարներ են վաստակում ընտանիքին աջակցելու համար, պետք չէ դա անել» ։
Մարտի 24-ին հայտարարել է, որ Ուկրաինայի հետ սահմանին շարունակում են գտնվել շուրջ 100 հազար ռուս զինվորականներ՝ լիակատար մարտական պատրաստվածությամբ, որոնք պատրաստվում են ներխուժել Ուկրաինա, թեև երկու օր առաջ միջազգային ռազմական դիտորդները, այդ թվում՝ ուկրաինական, դիտորդական թռիչքներ են իրականացրել Ռուսաստանի արևմտյան շրջանների վրա և ոչ մի խնդիր չեն հայտնաբերել  ։ Ուկրաինայի ազգային անվտանգության և պաշտպանության խորհրդի քարտուղար Անդրեյ Պարուբին պաշտոնաթողության խնդրագիր է ներկայացրել նախագահ Պետրո Պորոշենկոյի հետ հուլիսի 25-ի տեղեկատվական քաղաքականության հարցերում անհամաձայնության պատճառով, սակայն նախագահը հրաժարական չի տվել, քանի որ չի գտնվել փոխարինող թեկնածու։ Սակայն 2014 թվականի օգոստոսի 7-ին Պորոշենկոն, այնուամենայնիվ, ընդունեց Պարուբի հրաժարականը ։
Ուկրաինայի Գերագույն ռադա
2014 թվականի օգոստոսի 26-ին Բատկիվշչինա կուսակցության քաղխորհուրդը լքեց 20 զինակիցների հետ, այդ թվում՝ Ալեքսանդր Տուրչինովը, Արսենի Յացենյուկը, Արսեն Ավակովը, Սերգեյ Պաշինսկին, Պավել Պետրենկոն, Լիլիա Գրինևիչը։ Պատճառը կուսակցության հետ մի քանի այլ քաղաքական ուժերի հետ միավորվելու և Արսենի Յացենյուկի ցուցակը գլխավորելու անհնարինությունն էր ։
Սեպտեմբերի 10-ին տեղի ունեցավ «Ժողովրդական ճակատ» անվանումը ստացած նոր կուսակցության համագումարը ։ Կուսակցության ստեղծումից հետո Անդրեյ Պարուբին 2014 թվականի հոկտեմբերի 26-ին մասնակցել Է Գերագույն ռադայի ընտրություններին՝ «ժողովրդական ճակատի» ցուցակներով (№ 4) : Գերագույն ռադայի արտահերթ ընտրություններում Ժողովրդական ճակատ կուսակցությունը հավաքել է ընտրողների ամենաշատ ձայները, ինչը նրան թույլ է տվել Ուկրաինայի Գերագույն ռադայում VIII գումարման 64 մանդատ ստանալ կուսակցական ցուցակներով ։
2016 թվականի ապրիլի 14-ին ընտրվել Է Ուկրաինայի Գերագույն ռադայի նախագահ։
2017 թվականի հունվարի 28-ին Պարուբին, Գերագույն ռադայի կայքում Կրուտի հերոսների հիշատակի օրվա կապակցությամբ ժողովրդին ուղղված պաշտոնական ուղերձում նշել է, որ «արդեն մեկ դար է, ինչ գրեթե անդադար պատերազմ է ընթանում Ուկրաինայի իսկական թշնամու՝ Ռուսաստանի հետ» :
2019 թվականի փետրվարի 15-ին Անդրեյ Պարուբին կարգադրություն Է ստորագրել խորհրդարանական բարեփոխումների գրասենյակ ստեղծելու մասին։ ԳՌ նախագահը նշել է, որ գրասենյակում աշխատելու համար նախատեսվում է ներգրավել 15 աշխատակիցների՝ խորհրդարանական աշխատանքի ուղղություններին համապատասխան ։ Պարուբին նշել է, որ գրասենյակի ստեղծումը Ուկրաինայի խորհրդարանի աշխատանքը կմոտեցնի եվրոպական չափանիշներին ։
2019 թվականի նախագահական ընտրությունների ընթացքում պաշտպանել Է պետության գործող նախագահ Պետրո Պորոշենկոյին ։
2019 թվականի մայիսի 31-ին մասնակցել է Եվրոպական համերաշխություն կուսակցության համագումարին, որտեղ հայտնել է համախոհների թիմի հետ առաջիկա ընտրություններին մասնակցելու որոշման մասին ։ Մասնակցել է 2019 թվականի խորհրդարանական արտահերթ ընտրություններին «Եվրոպական համերաշխություն» կուսակցությունից (2-րդ տեղը կուսակցական ցուցակում ), ընտրվել է ժողովրդական պատգամավոր։
Մահափորձ
2015 թվականի փետրվարի 1-ին Ուկրաինայի ՆԳ նախարար Արսեն Ավակովը հայտնել էր, որ մահափորձը կազմակերպել է ահաբեկչական կազմակերպությունը, և այդ գործով ձերբակալվել է երեք մարդ։ Նրա կազմակերպության մեջ նախարարը մեղադրել Է Ուկրաինայի ՆԳՆ ներքին զորքերի նախկին հրամանատար Ստանիսլավ Շուլյակին ։
2015 թվականի դեկտեմբերի 25-ին Անդրեյ Պարուբին իր վրա մահափորձի կազմակերպիչներից մեկն է համարել Ուկրաինայի ներքին գործերի նախարարության ներքին զորքերի նախկին գնդապետ Սերգեյ Ասավելյուկին՝ այդ մասին գրելով Facebook սոցիալական ցանցի իր էջում ։ «Ուղիղ մեկ տարի առաջ Կիև հյուրանոցի մոտ ինձ և իմ ընկերներին ոտքի տակ նետեցին մարտական նռնակ... Այսօր արդեն հայտնի է, որ դա Կրեմլի պատվերն է, համակարգել է այն Սերգեյ Ասավելյուկը՝ Ասսան, դիպուկահարների խմբի հրամանատարը՝ Մայդանի կրակոցների ժամանակ», - ասված է հաղորդագրության մեջ։
ՆԳՆ մամուլի ծառայությունը հայտնել է, որ մահափորձի կազմակերպման մեջ կասկածվում է ներքին զորքերի նախկին հրամանատար Ստանիսլավ Շուլակը։
Պատահարներ
2018 թվականի սեպտեմբերի 3-ին, ելույթ ունենալով ICTV ալիքով «Խոսքի ազատություն» հաղորդման եթերում, Պարուբին պատասխանելով հանրաքվեի մասին օրենքի ընդունման հետ կապված իրավիճակի մասին հարցին, մատնանշելով առկա բանավեճերն ու վեճերը, հեգնանքով հիշեցրել Է, որ ամենամեծ մարդը, որը կիրառում էր ուղիղ ժողովրդավարությունը, Ադոլֆ Ալոիզովիչն էր 30-ական թվականներին։ Եվ մենք պետք է այդ մասին նույնպես հիշենք, քանի որ այդ 30-ականներին դա առանցքային միջոցներից մեկն էր, այդ թվում՝ մանիպուլյացիաներից։ Այդ պատճառով այդ օրենքը պետք է պատասխանատու լինի։ Հաջորդ օրը ռուսական ՌԻԱ Նովոստին հրապարակել է նյութ՝ «Ռադայի խոսնակը Հիտլերին անվանել է ամենամեծ դեմոկրատը», որը պարունակում է ելույթի ոչ ամբողջական մեջբերում և մի շարք պնդումներ, որոնք Պարուբին չի ասել։ Դրանից հետո մի շարք ռուսական (Украина.ру, ТАСС, Life.ru, РБК, Газета.ру, РИА ФАН կայքերը, Զվեզդա և ՆՏՎ հեռուստաալիքները) և ուկրաինական ԶԼՄ-ներ (Страна.ua, Главред, Украинские новости, «КП в Украине», Корреспондент կայքերը, ինչպես նաև 112-Украина և NewsOne հեռուստաալիքները (վերջին երկու ԶԼՄ-ներում հյուրերն ու հաղորդավարները միաձայն դատապարտել են քաղաքական գործչին և նրա պաշտոնաթողության կոչ արել՝ մեղադրելով նացիզմի քարոզչության մեջ), սկսել են տարածել այդ լուրը՝ բառացի պատճենելով, բայց չհիշատակելով ՌԻԱ Նովոստիին։ Լիկբեզի հետ առանձին ելույթ է ունեցել Վիկտոր Մեդվեդչուկի «Ուկրաինական ընտրություն» շարժումը։ Միայն երկու օր անց վերը նշված բոլոր լրատվամիջոցներից միայն Страна.иа, «КП» և 112-Украина-ն իրենց նոր նյութերում հրապարակել են քաղաքական գործչի պարզաբանումները իր նախկին ելույթի վերաբերյալ և, այնուամենայնիվ, բերել են նախնական մեջբերումը. Ուկրաինական բոլոր ԶԼՄ-ներից Պարուբիի ճառից ամբողջական մեջբերում և իրադարձությունների պատմական համատեքստին հղում է տվել միայն Zaxid.net կայքը ։
2018 թվականի դեկտեմբերի 5-ին Կիևի Պեչերսկի շրջանային դատարանը Ուկրաինայի Գլխավոր դատախազությանը պարտավորեցրել է սկսել Անդրեյ Պարուբի կողմից կատարված քրեական իրավախախտման մինչդատական հետաքննություն՝ Ուկրաինայի Քրեական օրենսգրքի 161-րդ հոդվածի 2-րդ մասի հատկանիշներով (ազգային, ռասայական կամ կրոնական թշնամանք և ատելություն հրահրելու դիտավորյալ գործողություններ)։ Ռադայի պատգամավոր Վասիլի Նիմչենկոյի («Ընդդիմադիր դաշինք» խմբակցություն) խոսքով՝ Պարուբիի ստահոդ, բացահայտ սադրիչ հայտարարություններն այն մասին, որ իրենք (հոգևորականները) սպանել են ուկրաինացիներին, ոչ միայն հիվանդ երևակայության արգասիք են, այլև նեղացնում են միլիոնավոր հավատացյալների զգացմունքները» ։
Ընտանիք և անձնական կյանք
Հայրը՝ Վլադիմիր Իվանովիչ Պարուբի (ծնված 1943 թվականին), Լվովի մարզային ռադայի նախկին փոխնախագահ ։
Կինը՝ Ուլյան Յուրիևնա Պարուբի, Լվովի Ի. Ֆրանկոյի անվան ազգային համալսարանի ասպիրանտ։
Դուստրը՝ Յարինա (2001 թվական), զբաղվում է սնոուբորդով ։
Քույրը՝ Ելենան (Олена Володимирівна Парубій), սովորել է Լվովի Ի. Ֆրանկոյի անվան ազգային համալսարանում, Լվովի Սիխովսկի շրջանի հարկային տեսչության բաժնի ֆիզիկական անձանց հետ աշխատանքի վարչության պետ։ 2010 թվականի մայիսի 18-ին նա ձերբակալվել էր 2000 ԱՄՆ դոլար կաշառք վերցնելու քրեական գործով՝ անհատ ձեռներեցներից ՀԴՄ-ների օգտագործումը չստուգելու համար ։
Արտաքին հղումներ
Կատեգորիա:Ուկրաինայի քաղաքական գործիչներ Կատեգորիա:Լվովի համալսարանի շրջանավարտներ Կատեգորիա:Եվրամայդանի մասնակիցներ Կատեգորիա:21-րդ դարի քաղաքական գործիչներ
Իան Ռոսս (լուրերի հաղորդավար)
Իան Չարլզ «Ռոսկո» Ռոսսը Ավստրալիայի հեռուստատեսային նորությունների հաղորդավար էր Սիդնեյում «Յոթ նորության» և «Ինը նորության» համար։
Կարիերա
2003-ին Քվինսլենդում անցնելով թոշակի՝ Ռոսսը 2003-ին միացավ «Յոթ ցանց»-ին, «գայթակղվելով Սիդնեյի թիվ 1 ընթերցող դառնալու մարտահրավերից»՝ երեկոյան ժամը 6:00-ին կայանի մարտական ​​դրոշը ղեկավարելու համար։ Նա2004 թվականին որոշակի կայուն առաջընթաց է գրանցել և հնարավոր 40 հաղթանակներից 19-ն արձանագրել։
Վերջնական թոշակի անցնելուց առաջ Ռոսսը համագործակցում էր միայն Սիդնեյի «Յոթ նորությունների» հրատարակությսնը՝ կիրակիից չորեքշաբթի օրերին, իսկ հինգշաբթի, ուրբաթ և շաբաթ երեկոյան լուրերը վարում էր Քրիս Բաթը։ Ռոսսը նախկինում ներկայացնում էր լուրերը երկուշաբթիից հինգշաբթի, մինչև որ Քրիս Բաթը սկսեց վարել կիրակի երեկոյան ։
Նա Օրական խմբագրության «Յոթ նորությունների» առաջին դրվագի հյուրն է։
Հիվանդություն և մահ
2014 թվականի հունվարին՝ 73 տարեկան հասակում, Ռոսսը հրապարակավ հայտարարեց, որ իրեն ախտորոշել են ենթաստամոքսային գեղձի քաղցկեղ, և որ այն տարածվել է նրա լյարդի վրա ։ Նրա բժիշկները ախտորոշեցին, որ նա ունի հինգ ամիս ապրելու ժամանակ ։ Նա մահացավ 2014 թվականի ապրիլի 30-ին Տուգունի Ջոն Ֆլինի հիվանդանոցում՝ Գոլդ ափի հարևանությամբ։ Նրա հարազատներն էին գործընկեր Գրեյ Բոլտը, նախկին կինը, երեխաներն ու թոռները, նրա քույրը՝ Ռոբինը և խորթ եղբայրը՝ Մաքսը ։ Նրա հուղարկավորությունը տեղի է ունեցել Գոլդ ափի մոտ 2014 թվականի մայիսի 5-ին, որին մասնակցել են Ռոսսի գործընկերներից շատերը, այդ թվում՝ այսօրվա նախկին հաղորդավարներ Սթիվ Լիբմենը և Թրեյսի Գրիմշավը, ինչպես նաև «Յոթ նորությունների» անձնակազմը՝ Մարկ Ֆերգյուսոնը, Քրիս Բաթը, Ջիմ Ուիլսոնը և Մարկ Բերետան ։
Ծանոթագրություններ
Կատեգորիա:1940 ծնունդներ Կատեգորիա:2014 մահեր Կատեգորիա:Ավստրալիացի հեռուստահաղորդավարներ
Դիրքապահ Քառօրյա պատերազմի մասնակիցների միավորում
«Դիրքապահ» Քառօրյա պատերազմի մասնակիցների միավորում, Հայաստանում գործող հասարակական կազմակերպություն ։ Կազմակերպության ղեկավարն է Ապրիլյան պատերազմի մասնակից Մանուել Մանուկյանը ։
Պատմություն
Կազմակերպությունը հիմնադրվել է 2017 թվականի հունիսին ։
Կազմակերպության ղեկավար Մանուել Մանուկյանի խոսքով Ապրիլյան պատերազմի մասնակիցների հասարակական կազմակերպություն ստեղծելու գաղափարը ծնվեց դեռ այն ժամանակ, երբ նա դեռ ծառայում էր Արցախի պաշտպանության բանակում որպես զինվոր.
Պետք է խոստովանեմ, կանգնած լինելով խրամատում՝ մեզանից յուրաքանչյուրը ամուր թիկունքի կարիք էր զգում, միևնույն ժամանակ հասկանում էինք, որ մեր թիկունքում ապրող մեր հայրենակիցներին էլ ամուր պաշտպանություն է պետք (ինչից կամ ումից՝ յուրաքանչյուրս էլ լավ հասկանում է)։ Այդ ժամանակ էլ երդվեցինք, որ եթե ողջ մնանք, ծառայությունից հետո գտնելու ենք իրար, միավորվելու ենք ու մեր կյանքը, մեր գործը մեր հայրենիքի, մեր ժողովրդի պաշտպանությանն ենք նվիրելու ։
Նպատակ
Մանուել Մանուկյանի խոսքով, կազմակերպության նպատակն է միավորել Ապրիլյան պատերազմի մասնակիցներին և «սատար լինել մեկս մյուսին, մեր զոհված ընկերների հարազատներին, ուզում ենք ուս ուսի տված կերտել այն արժանապատիվ ապագան, որի մասին երազում էինք, երբ կանգնած էինք խրամատում։ Իսկ այդ ամենը երկարատև աշխատանք է պահանջում» ։
Ծանոթագրություններ
Կատեգորիա:2017 հիմնադրումներ Հայաստանում Կատեգորիա:Հայաստանի հասարակական կազմակերպություններ Կատեգորիա:Վետերանների հայկական կազմակերպություններ Կատեգորիա:Քառօրյա պատերազմ
(6906) Ջոնմիլս
(6906) Ջոնմիլս (Johnmills), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 19-ին Ռոբերտ ՄաքՆոտի կողմից Սայդինգ Սփրինգում ։
Միջին հեռավորությունը Արեգակից կազմում է 2,738165 ա. մ., առավելագույնը մոտենում է 1,9936 ա. մ. հեռավորության վրա և հեռանում 3,4827 ա. մ. ։ Արեգակի շուրջ մեկ ամբողջական պտույտ է կատարում 1654,96 երկրային օրվա ընթացքում, իր ուղեծրով շարժվելով միջինում 0,217528 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,45° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օբուխովո (գյուղ, Սաֆոնովսկի շրջան)
Օբուխովո (Обухово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։
Փոքր Իյա
Փոքր Ւյա (Малая Ия), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վաշկա գետի ձախ ափին՝ 188 կմ հեռավորության վրա։ Գետի երկարությունը 40 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Այխվալդե
Այխվալդե (Eichwalde), կոմունա Գերմանիայում, Բրանդենբուրգի տարածքում։
Մտնում է Դամե-Շպրեվալդ շրջանի կազմի մեջ։ Բնակչությունը 6205 մարդ է (2010 թվականի դեկտեմբերի 31–ի տվյալներով) ։ Զբաղեցնում է 2,80 կմ² տարածք։ Պաշտոնական կոդը՝ 12 0 61 112։
Արտաքին հղումներ
Կատեգորիա:Գերմանիայի քաղաքներ
Fields of Gold
«Fields of Gold», բրիտանացի ռոք երաժիշտ Սթինգի երգը, նրա չորրորդ Ten Summoner's Tales ալբոմից։ Ինչպես ալբոմի մյուս երգերը, այդպես էլ Fields of Gold-ը ձայնագրվել է Lake House ստուդիայում, Լոնդոնում։
Սինգլը գրավել է 16-րդ հորիզոնականը UK Singles Chart-ում և 23-րդ տեղը Billboard Hot 100-ում։ Լավագույն արդյունքը երկրորդ հորիզոնականն է Hot Adult Contemporary Tracks-ում։ Բացի դրանից երգը հիթ է դարձել մի շարք երկրներում, ինչպիսիք են Իռլանդիան, Գերմանիան, Նիդերլանդները և Շվեյցարիան։
Արտաքին հղումներ
Կատեգորիա:Սինգլներ Կատեգորիա:1993 սինգլներ Կատեգորիա:Սթինգի երգեր
Ստեկլյանուխա (գյուղ, Շկոտովսկի շրջան)
Ստեկլյանուխա (Стеклянуха), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 304 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Շկոտովսկի շրջանի բնակավայրեր Կատեգորիա:1907 թվականին հիմնադրված բնակավայրեր
Խուան Պոնսե դե Լեոն
Խուան Պոնսե դե Լեոն, իսպանացի ազնվական, ուսումնասիրող և նահանգապետ ։ Որոնելով ոսկի և «Երիտասարդության շատրվան»-ը, նա ուղևորվել է Հյուսիսային Ամերիկայի հարավարևելյան ափեր, ժամանակակից Ֆլորիդայի Սենթ Օգսթին բնակավայրի մոտ ։ Նա այդ տարածքները հռչակել է Իսպանիայինը և դրանք անվանել է «Ֆլորիդա» (La Florida)` «ծաղիկների վայր» ։ 1521 թվականին Ֆլորիդա կատարած իր երկրորդ ուղևորության ժամանակ նա վիրավորվել է։ Արշավախումբը վերադարձել է Կուբա, որտեղ էլ նույն թվականի հուլիսին, իր ստացած վերքից, մահացել է։
Վաղ կյանք
Պոնս դե Լեոնը ծնվել է 1460 թվականի Իսպանիայի Սանտերվաս դե Կամպոսում ։ Նա ծնվել է աղքատ, բայց ազնվական ընտանիքում։ Նրա ծնողները հավանաբար մահացել են, երբ դեռ նա երիտասարդ էր։ Նրան որպես պաժ ուղարկել են Կալատրավայի միաբանության ասպետ հրամանատար Պեդրո Նունյես դե Գուսմանի առանձնատուն ։ Նա դարձել է զինվոր և Գրանադայում պայքարել է մավրերի դեմ։ Նա հավանաբար եղել է Քրիստափոր Կոլումբոսի հետ` նրա երկրորդ ճանապարհորդության ժամանակ։ Նա 1492 թվականին մասնակցել է մավրերի դեմ Ռեկոնկիստայի վերջին փուլին։ Ինչպես այլ կոնկիստադորներ, Պոնս դե Լեոնը շուտով սկսել է որոնել փառք և բախտ` հայտնագործությունների շնորհիվ և վարկած կա, թե նա իր որոնումներն սկսել է Քրիստափոր Կոլումբոսի երկրորդ ճանապարհորդության ժամանակ` 1493 թվականին ։
Իսպանյոլա կղզի
Մոտավորապես տասը տարի անց Խուան Պոնս դե Լեոնը ծառայում էր Իսպանյոլա կղզու նահանգապետ Նիկոլաս դե Օվանդոյին՝ որպես նավապետ։ Պոնս դե Լեոնը ճնշել է խռովություն և դարձել է Իսպանյոլա կղզու արևելյան շրջանի ղեկավար։ Պոնս դե Լեոնը ստացել է հողային պարգև, ինչը նրան թույլ է տվել մեծ քանակությամբ ստրուկներ ունենալ տաինո ցեղախմբից` իր նոր կալվածքը կառուցելու համար ։
Պոնսե դե Լեոնը բարգավաճել է այս նոր դերում։ Նա պատրաստի շուկա է գտել իր գյուղատնտեսական արտադրանքի համար Բոկա դե Յումայի մոտ։ Դա այն վայրն էր, որտեղ իսպանական նավերը պարենով էին բեռնվում Իսպանիա տանող ճանապարհորդությունից առաջ։ 1505 թվականին դե Օվանդոն արտոնել է Պոնսե դե Լեոնին հիմնադրել նոր քաղաք Իգուեյում, որը նա անվանել է Սալվալեոն։ 1508 թվականին արքա Ֆերդինարդ II արտոնում է Պոնսե դե Լեոնին նվաճել մնացած թաինոներին և շահագործել նրանց ոսկու հանքերում ։
Պուերտո Ռիկո և Բիմինի
1508 թվականին Պոնսե դե Լեոնը առաջնորդել է արշավախումբը դեպի այն վայրը, որն այսօր Պուերտո Ռիկոն է։ Նրանք փնտրել և գտել են ոսկի։ Գաղութի հիմնադրումից հետո նա նշանակվել է նահանգապետ ։
Առաջին արշավախումբ
1513 թվականին երեք նավով Պոնսե դե Լեոնը առաջնորդել է արշավախումբը հայտնաբերելու ներկայիս Ֆլորիդայի արևելյան ափը։ Ըստ ավանդության՝ նա տեղակայվել է ժամանակակից Ֆլորիդայի Սենթ Օգսթին բնակավայրի մոտ ։ Այս տեղը նա անվանել է Լա Ֆլորիդա ։ Սրա ամենահավանական պատճառն այն է, որ նա բնակություն է հաստատել այդ վայրում «Պասկա Ֆլորիդա» կոչվող իսպանական զատիկի տոնակատարությունների ժամանակ ։ Ավելի հեռավոր ափերը ուսումնասիրելուց հետո նրանք վերադարձել են Պուերտո Ռիկո։
Երկրորդ արշավախումբ
Պոնսե դե Լեոնը վերադառնում է 1521 թվականին, 200 բնակիչներով։ Նրանք բերել էին անասուններ, ձիեր և կարիք ունեին ագարակ ստեղծելու։ Բնակավայր ստեղծելու ընթացքում, նրանք հարձակման են ենթարկվում բնիկ հնդկացիների կողմից։ Կռիվների ժամանակ Պոնսե դե Լեոնը մահացու վերք է ստացել, հավանաբար թունավորված նետից ։ Խումբը վերադարձել է Կուբա, որտեղ Պոնսե դե Լեոնը մահացել է։ Նա թաղված է Դոմինիկյան եկեղեցու խորանի առջև։ Նրա մասունքները հետագայում տեղափոխվել են Սան Խուան տաճար ։
Երիտասարդության շատրվան
Երիտասարդության շատրվանի պատմությունը գալիս է դարերի խորքից։ Հերոդոտոսը (մ․թ․ա․ 425-484) գրել է մի խմբի մասին, որին նա կոչել է Մաքրոբիաններ և ովքեր ապրել են ժամանակակից Եթովպիայի տարածքում ։ Նա ասել է, թե նրանք երիտասարդ էին մնում, ֆիզիկապես ուժեղ էին և երկար էին ապրում ։ Այն երիտասարդության շատրվան են սկսել կոչել ավելի ուշ ։ Պոնսե դե Լեոնի և նրա երիտասարդության շատրվանի փնտրտուքների մասին պատմությունները զարգացել ու տարածվել են իր մահից հետո ։ Որևէ հիշատակություն չի վկայում, թե նա նման նպատակ է ունեցել ։ 1535 թվականին իսպանացի պատմաբան Գոնսալո Ֆերնարդես դե Օվիեդո Վալդեսն առաջինն է հաստատել, որ Պոնսե դե Լեոնը փնտրել է Երիտասարդության շատրվանը ։ Այս լեգենդը կրկնվել է ավելի ուշ շրջանի պատմաբանների կողմից և ավելի ճոխացվել է ։
Ծանոթագրություններ
Կատեգորիա:Կոնկիստադորներ Կատեգորիա:Իսպանացի ճանապարհորդներ
Ստանդարտացում
Ստանդարտացում, տարբեր կողմերի (ընկերություններ, օգտագործողներ, շահագրգիռ խմբեր, ստանդարտների կազմակերպություններ և կառավարություններ) կոնսենսուսի վրա հիմնված տեխնիկական ստանդարտների սահմանման և օգտագործման գործընթաց։ Ստանդարտացման օբյեկտ են կոնկրետ արտադրանքը, նորմաները, կանոնները, պահանջները, մեթոդները, տերմինները, նշանները և այլն։ Տնտեսության կառավարման բոլոր մակարդակներում կատարվող ստանդարտացման աշխատանքները պետք է իրենցից ներկայացնեն է փոխկապված կանոնների ու դրույթների համալիր։ Տնտեսության մեջ ստանդարտացման հիմնական խնդիրներն են՝ արտադրանքի, հումքի, նյութերի, սննդի և այլ արտադրանքի տեխնիկական մակարդակին ու որակին ներկայացվող պահանջների, արտադրանքի նախագծման ու թողարկման բնագավառում՝ նորմերի, պահանջների և մեթոդների, նաև փաստաթղթերի, տեխնիկատնտեսական ինֆորմացիայի միասնականացված դասակարգման և ծածկագրման համակարգերի, միասնական եզրույթների ու նշանների, աշխատանքի անվտանգության ստանդարտների համակարգի սահմանում, արդյունաբերական արտադրանքի միասնականացման և ագրեգատավորման զարգացում, սարքերի փոխադարձ փոխարինելիության և շահագործման ու նորոգման արդյունավետության մակարդակի բարձրացում, երկրում չափման միասնության և ճշտության ապահովվում, ֆիզիկական մեծությունների միավորների պետական նմուշների, ինչպես նաև բարձրագույն ճշգրտության չափումների մեթոդների ու միջոցների ստեղծում և կատարելագործում, արտաքին առևտրական, մշակութային ու գիտատեխնիկական կապերի համար նպաստավոր պայմանների ապահովվում։
Ստանդարտացումը կարող է հիմնվել առաջանցիկ և կոմպլեքսային ստանդարտացման մեթոդների վրա։ Առաջանցիկ ստանդարտացման մեթոդի էությունը գործնականում ձեռք բերված մակարդակի համեմատ ստանդարտացման օբյեկտների նկատմամբ այնպիսի բարձր նորմաների ու պահանջների սահմանումն է, որոնք, ըստ կանխատեսումների, պետք է օպտիմալ լինեն հետագա ժամանակաշրջանի համար։ Կոմպլեքսային ստանդարտացումը նախատեսում է պատրաստի արտադրանքի և դրա բաղադրամասերի տեխնոլոգիական մակարդակին ու որակին ներկայացվող պահանջների ու ցուցանիշների փոխհամաձայնեցում։
ԽՍՀՄ-ում ստեղծվել և ներդրվել են համապետական նշանակության ստանդարտների միջճյուղային միասնական համակարգեր՝ կոնստրուկտորական փաստաթղթերի, արտադրության տեխնոլոգիական նախապատրաստման, տեխնիկատնտեսական ինֆորմացիայի դասակարգման ու ծածկագրման և այլն։ Թողարկվող արտադրանքի որակի պլանաչափ բարձրացման համար սահմանվել է արդյունաբերական արտադրանքի որակի բարձրագույն, առաջին և երկրորդ կարգի ատեստավորում և շնորհվում է որակի պետական նշան։
Թել-Սուրի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ստանդարտացում
Սիջազգային ստանդարտների կիրառումը նպաստում է երկրների միջև գիտատեխնիկական, տնտեսական և առևտրական կապերի ընդլայնմանը։
Թել-Սուրի
Ծանոթագրություններ
Կատեգորիա:Արևմտյան Հայաստանի գյուղեր
Ստանդարտացում
Ստանդարտեցման օբյեկտները
Ստանդարտեցման օբյեկտներ են հանդիսանում արտադրանքը, աշխատանքը և ծառայությունները։
Ստանդարտեցման նորմատիվ ակտերի դասակարգումը
Ստանդարտեցմանը վերաբերող նորմատիվ ակտերը, կախված նրա օբյեկտից և կիրառվող օրգանից, բաժանվում են հետևյալ կատեգորիաների՝
Կատեգորիա:Ստանդարտացում Կատեգորիա:Ստանդարտներ Կատեգորիա:Ծրագրում
Բարեգործության միջազգային օր
Բարեգործության միջազգային օր, նշվում է սեպտեմբերի 5-ին։ Այն հռչակվել է Միավորված Ազգերի Կազմակերպության կողմից 2012 թվականին։
Պատմություն
2011 թվականին հունգարացիները առաջարկեցին Մայր Թերեզայի մահվան օրը նշել որպես բարեգործության օր ։ Մայր Թերեզան դասվել է կաթոլիկ սրբերի շարքը։ Նա 1979 թվականին ստացել է Խաղաղության Նոբելյան մրցանակ ։ Մայր Թերեզայի ծավալած գործունեությունը ոգեշնչող օրինակ է եղել և շատերին միավորել անշահախնդրորեն բարի գործեր անելու, աջակցելու, նվիրելու, նվիրվելու գաղափարների ու գործերի շուրջ։
2012 թվականի դեկտեմբերի 17-ին՝ ՄԱԿ-ի Գլխավոր վեհաժողովի 67-րդ նստաշրջանի ընթացքում, Հունգարիայի առաջարկով, ընդունվում է բանաձև և սեպտեմբերի 5-ը հռչակվում որպես Բարեգործության միջազգային օր ։ Որոշումը 44 երկրների կողմից հավանության է արժանացել 2013-ի մարտի 7-ին։
Ինչպես է նշվում
Սկսած 2012 թվականից՝ սեպտեմբերի 5-ը աշխարհի տարբեր կողմերում նշվում է որպես Բարեգործության միջազգային օր։ Կազմակերպվում են  տարբեր միջոցառումներ, օրինակ՝ ռեստորաններից առաջացած հասույթն ուղղվում է բարեգործությանը, կարիքավորներին օգնություն է բաժանվում ։  2014 թվականին որպես բարեգործության խորհրդանիշ՝ Բուդապեշտում, Ալբանիայի դեսպանի հրամանով,  կերտեցին Մայր Թերեզայի արձանը և այն նվիրեցին Բուդապեշտի քաղաքապետարանին ։
Արտաքին հղումներ
Կատեգորիա:Տոներ այբբենական կարգով Կատեգորիա:ՄԱԿ-ի միջազգային օրեր
Ստեկլոզավոդսկի
Ստեկլոզավոդսկի (Стеклозаводский), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2006 թվականին գրանցված տվյալներով կազմում էր 172 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Նադեժդինսկի շրջանի բնակավայրեր
Նեզամոժնիկ (ավան, Կազանկայի շրջան)
Նեզամոժնիկ (Незаможник), ավան Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Նեզամոժնիկ ավանում բնակվում էր 21 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի ավաններ
Օբուխովո (գյուղ, Վյազեմսկի շրջան)
Օբուխովո (Обухово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Ժակ Պրևեր
Ժակ Պրևեր (Jacques Prévert, ), ֆրանսիացի բանաստեղծ և կինոդրամատուրգ, ապրել է 1900-1977 թթ.:
1925 թվականին հակվել է սյուրռեալիզմին։ Պրևերի շատ բանաստեղծություններ, ներառյալ «Մեռած տերևները», դարձել են ֆրանսիական հանրահայտ երգեր, 1930-ական թվականներից դրանց հիման վրա երաժշտություն է գրել Ժոզեֆ Կոսման։ Պրևերը համարվում է ֆրանսիական կինոյի «բանաստեղծական ռեալիզմի» ուղղության ամենավառ ներկայացուցիչներից մեկը, նա է 1930-1940-ականների ֆրանսիական կինոյի շատ գլուխգործոցների սցենարիստը, առաջին հերթին՝ Մարսել Կառնեի ֆիլմերի։
Չեստեր Կարլսոն
Չեստեր Կարլսոն (Chester Carlson, ), ամերիկացի ֆիզիկոս, փաստաբան և գյուտարար։ Նրան է պատկանում 20-րդ դարի հիմնական գյուտերից մեկի՝ էլեկտրոգրաֆիայի կամ պատճենահանման սկզբունքի գյուտի իրավունքը։
Կենսագրություն
Երիտասարդ տարիքում աշխատել է որպես իրավաբան-արտոնագրագետի օգնական, զբաղվել է հեղինակային իրավունքների պաշտպանության գործերով։ Մեծ քանակությամբ փաստաթղթերի, այդ թվում՝ բարդ գծագրերի պատճենահանման անհրաժեշտությունը Կարլսոնին հանգեցրել է «չոր» (xeros) լուսանկար ստեղծելու անհրաժեշտության մասին մտքին (այսինքն՝ առանց բարդ դրսևորման գործընթացի)։ Իր հիմնական փորձարկումները, Ավստրիայի գործազուրկ փախստական Օտտո Կորնեի օգնականի հետ միասին, գյուտարարը անցկացրել է զոքանչի տրամադրած սենյակում։
Առաջին կնիքը Կարլսոնը և Կորնեյը ստացել են 1938 թվականի հոկտեմբերի 22-ին՝ Նյու Յորքի իրենց լաբորատորիայում ։ Այս տեխնոլոգիայի արտոնագիրը ստացվել է 1942 թվականի հոկտեմբերի 6-ին ։ Երկար ժամանակ Կարլսոնը անհաջող կերպով փորձել է ներդնել իր գյուտը՝ ապացուցելով, որ այն բացարձակապես անհրաժեշտ է բիզնեսի համար, սակայն նրան հերթով մերժել են 20 ընկերություններում՝ պատճառաբանելով, որ իր գյուտը չափազանց ծանր է և խիստ կեղտոտում է թերթերը, բացի այդ, մարդը կարող է զգալիորեն ավելի լավ հաղթահարել պատճենահանման խնդիրը։
Հաջողությունը գյուտարարին ժպտացել է 1944 թվականին՝ Օհայո նահանգում գտնվող Battelle Institute-ում։ Այնտեղ նրան առաջարկել են կատարելագործել տեխնոլոգիան և նույնիսկ ճշգրիտ բառ են գտել այդ գործընթացի անվան համար՝ «էլեկտրաֆոտոգրաֆիա»։ Դրանից հետո «Haloid Company» ընկերությունը ձեռք է բերել պատճենահանման ապարատների հետագա մշակման և արտադրության արտոնագիրը։ Հենց այդ ժամանակ է որոշվել, որ «էլեկտրաֆոտոգրաֆիա» բառը չափազանց գիտական է և կարող է վախեցնել պոտենցիալ գնորդին։ Ավելի լավ անուն գտնելու հարցում օգնություն է ցուցաբերել տեղացի բանասեր պրոֆեսորը։ Նա հորինել է «քսեոգրաֆիա»-ն (ξερός «չոր» և «գրում եմ»), իսկ հետո հենց ինքը՝ գյուտարար Կարլսոնը, մտածել է բառը կրճատել մինչև պարզ՝ «քսերոքս» բառը։ Արդյունքում 1948 թվականին շուկայում հայտնվեցին առաջին պատճենահանման սարքերը՝ «Model A.» անվանումով։
1959 թվականին «Xerox 914» առաջին լրիվ ավտոմատ մոդելի թողարկումից հետո «Haloid» ընկերությունը վերանվանվեց «Xerox Corporation»-ի։
Արտաքին հղումներ
Կատեգորիա:Ամերիկացի ֆիզիկոսներ Կատեգորիա:Ամերիկացի գյուտարարներ Կատեգորիա:Ամերիկացի փաստաբաններ Կատեգորիա:Ամերիկացի գործարարներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ամերիկացի իրավաբաններ Կատեգորիա:Ամերիկացի ճարտարագետներ
Սպիտակակող նապաստակ
Սպիտակակող նապաստակ (Lepus callotis) նապաստակների կարգին պատկանող կաթնասուն ։
Տարածվածություն
Տարածված է Մեքսիկայում (նահանգներ ՝Ագուասկալիենտես, Չիուաուա,Դուրանգո, Գուանախուատո,Գեուրրերո, Հիդալգո, Ջալիսկո, Մեքսիկայի քաղաքային շրջանինը գուցե անհետացել է, Մեքսիկո Սիթի, Միչոական, Մորելոս, Օաքսակա, Պուեբլա, Քուերետարո, Սան Լուիս Պոտոսլա, Սոնա) Վերակրուզ, Զակատեկա) և ԱՄՆ-ում (նահանգ՝ Նյու Մեքսիկո)։ Այն ապրում է Մորլոսում ՝ 750 մ բարձրությունների վրա, Պուեբլայում ՝ 2550 մ։ Ապրում է բաց մարգագետիններում ։
Վարք
Նրանց հիմնական սնունդը գրեթե բացառապես խոտաբույսեր են, բայց այս տեսակը չոր եղանակին և երաշտի ընթացքում կարող է սնվել արմատներով։
Բուծման սեզոնը ապրիլի կեսերից մինչև օգոստոսն է, իսկ միջին չափը `2.2 (1-ից 4 երիտասարդ)։ Բուծման սեզոնի ընթացքում էգը ի վիճակի է տարեկան առնվազն 3 սերունդ արտադրել ։
Կազմաբանական հատկանիշներ
Մարմնի ընդհանուր երկարությունը 55.0 սմ է ։ Պոչը `մինչև 10 սմ, ականջները` մինչև 15 սմ։ Առջևի ոտքերը ունեն հինգ մատ, իսկ հետևի ոտքերը ՝ չորս մատ։ Բոլոր մատները ունեն սուր և ուժեղ չանչեր ։ Որոշ սեռական դիորֆիզմ բնորոշ է այս տեսակին, որ կանայք ավելի մեծ են, քան տղամարդիկ։ Հետևի մորթին կարճ և կոպիտ դեղնավուն-շագանակագույն-սև գույնի է, փորը և կողմերը սպիտակ են, որոշ բծերով ։
Գրականություն
Կատեգորիա:Ասիայի կաթնասուններ Կատեգորիա:1845 թվականին նկարագրված կենդանիներ Կատեգորիա:Ճագարներ Կատեգորիա:Էնդեմիկ կենդանիներ ըստ երկրի
Նափետվրեբի
Նափետվրեբի (ნაფეტვრები), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Ստեփան Մարգարյան (այլ կիրառումներ)
Արմեն Մարգարյան անունը կարող է վերաբերել հետևյալ անձանց`
Ստեֆան Մալարմե
Ստեֆան Մալարմեն (Stéphane Mallarmé, ), ֆրանսիացի բանաստեղծ, սիմվոլիզմի հայրերից։
Գործունեություն
Մալարմեի խճճված համեմատություններն ու փոխաբերությունները նրան հաճախ անհասկանալի են դարձնում, օրինակ, «Բախտ» բանաստեղծության մեջ։ Մալարմեի գրական ժառանգությունը կազմում են բանաստեղծությունները, արձակ պոմները, հոդվածները։